หุ้นไทยยังพุ่งตามตลาดต่างประเทศ
ดัชนีหุ้นไทยปิดเช้า พุ่งขึ้นต่อเนื่องตามตลาดหุ้นต่างประเทศที่ดาวน์โจนส์และหุ้นเอเชียปรับตัวขึ้น
3 มิ.ย. 2553

ดัชนีหุ้นไทยปิดเช้า พุ่งขึ้นต่อเนื่องตามตลาดหุ้นต่างประเทศที่ดาวน์โจนส์และหุ้นเอเชียปรับตัวขึ้น
ดัชนีหุ้นไทยปิดเช้าวันที่  3 มิ.ย. 2553ดัชนีปรับตัวขึ้นอย่างต่อเนื่องจากวานนี้เป็น 762.77จุดหรือเพิ่มขึ้น 13.09 จุดหรือเกือบ 2% ด้วยมูลค่าการซื้อขาย 13,035 ล้านบาท โดยดัชนีปรับขึ้นสูงสุดที่ 763.20 จุดอ ต่ำสุด 757.08 จุด
ตลาดหุ้นไทยปรับตัวขึ้นตามตลาดหุ้นต่างประเทศ อย่างไรก็ตามนักวิเคราะห์บริษัทหลักทรัพย์ยูโอบีเคย์เฮียนให้ความเห็นว่า แรงขายทำกำไรระยะสั้น อาจสร้างความผันผวนในระหว่างวัน เนื่องจากนักลงทุนบางส่วนยังคงติดตามข้อสรุปในการปรับคณะรัฐมนตรี(ครม.)หลังจากผ่านการลงมติในการอภิปรายไม่ไว้วางใจ และลดความเสี่ยง จากการที่ตลาดยังมีโอกาสผันผวนตามทิศทางตลาดหุ้นต่างประเทศ ทั้งดาวน์โจนส์และตลาดหุ้นเอเชีย
ดัชนีดาวโจนส์เพิ่มขึ้น 225.52 จุด ปิดที่ 10,249.54 จุด เนื่องจากได้รับแรงหนุนจากการดีดตัวของหุ้นกลุ่มพลังงาน และตัวเลขสัญญาขายบ้านที่รอปิดการขายแข็งแกร่งในเดือน  เม.ย. โดยเป็นตัวเลขสูงที่สุดในรอบ6เดือน บล.ยูโอบีเคย์เฮียนแนะนำนักลงทุนระยะสั้น ทยอยขายทำกำไรที่บริเวณแนวต้านและนักลงทุนระยะยาว ซื้อลงทุนหุ้นกลุ่มหลักที่บริเวณแนวรับ
ด้านนักวิเคราะห์บล.ทิสโก้ประเมินว่า ตลาดหุ้นไทยฟื้นตัวมากกว่าคาด โดยมองเป็นผลจากมุมมองเชิงบวก หลังดาวโจนส์ ฟิวเจอร์ส ฟื้นตัวดีขึ้น ขณะที่ผลการโหวตหลังอภิปรายไม่ไว้วางใจรัฐบาลยังได้รับเสียงสนับสนุนอยู่ อย่างไรก็ตามยังมีปัญหาหนี้ในยูโรปที่เป็นปัจจัยหลักกดดันตลาดหุ้นอยู่ 
ทั้งนี้ได้แนะนำ กลยุทธ์การลงทุน ว่า ถ้าเป็นพอร์ตการ ลงทุน ให้ถือ เพื่อรอขายลด พอร์ต กลางเดือนมิ.ย.ที่ 765 - 770 จุด  พอร์ต เล่นสั้นถ้าดัชนีลด ลงซื้อ 750, 745 จุด – ดัชนีขึ้นขาย 753 , 758 จุด โดยมี. หุ้นที่แนะนำคือบริษัทซิโน-ไทย เอ็นจิเนียริ่งแอนด์คอนสตรัคชั่น( STEC)บริษัทยูนิค เอ็นจิเนียริ่ง แอนด์คอนสตรัคชั่น ( UNIQ ),บริษัทเพาเวอร์ไลน์เอ็นจิเนียริ่ง( PLE )บริษัทระบบขนส่งมวลชนกรงเทพ(BTS )บริษัทแอดวานซ์อินโฟร์เซอร์วิส( ADVANC )บริษัททุนธนชาต(TCAP )ธนาคารกสิกรไทย(KBANK )และบริษัทปตท.สำรวจและผลิตปิโตรเลียม( PTTEP)